

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

UPRAVNI ODJEL ZA FINANCIJE, GOSPODARSTVO,

KOMUNALNE DJELATNOSTI I PROSTORNO PLANIRANJE

Ovlašteni predstavnici javnog naručitelja

za pripremu i provođenje postupka javne nabave

za izvođenje radova na obnovi fasade i krovišta na

Dječjem vrtiću Žeravinec u Ivanić-Gradu

KLASA: 406-01/15-02/2

URBROJ:238/10-04/28-15-3

Ivanić-Grad, 18. svibnja 2015.

Svim gospodarskim subjektima koji su preuzeli dokumentaciju za nadmetanje

**Predmet:** Izvođenje radova na obnovi fasade i krovišta na Dječjem vrtiću Žeravinec u Ivanić-Gradu

 Broj objave: 2015/S 002-0019716

* I. Izmjena Dokumentacije za nadmetanje

Sukladno članku 31. stavak 3. Zakona o javnoj nabavi (Narodne novine, broj 90/11, 83/13, 143/13 i 13/14 – Odluka Ustavnog suda Republike Hrvatske), a temeljem pisanih zahtjeva zainteresiranih gospodarskih subjekata, dostavljamo Vam I. Izmjenu Dokumentacije za nadmetanje.

**Točka 3.1.** Dokumentacije za nadmetanje **mijenja se i glasi:**

* 1. **Ostali razlozi isključenja ponuditelja** (članak 68. Zakona o javnoj nabavi)

**Javni naručitelj isključiti će ponuditelja iz postupka javne nabave:**

* + 1. **ako je nad njime otvoren stečaj, ako je u postupku likvidacije, ako njime upravlja osoba postavljena od strane nadležnog suda, ako je u nagodbi s vjerovnicima, ako je obustavio poslovne djelatnosti ili se nalazi u sličnom postupku prema nacionalnim propisima države sjedišta gospodarskog subjekta.**
		2. **ako je nad njime pokrenut prethodni postupak radi utvrđivanja uvjeta za otvaranje stečajnog postupka ili postupak likvidacije po službenoj dužnosti ili postupak nadležnog suda za postavljanje osobe koja će njime upravljati ili postupak nagodbe s vjerovnicima ili se nalazi u sličnom postupku prema nacionalnim propisima države sjedišta gospodarskog subjekta.**

**Za potrebe utvrđivanja okolnosti iz točaka 3.1.1. i 3.1.2. gospodarski subjekt u ponudi dostavlja:**

1. **Izvod iz sudskog, obrtnog ili drugog odgovarajućeg registra države sjedišta gospodarskog subjekta koji ne smije biti stariji od tri mjeseca računajući od dana početka postupka javne nabave ili**
2. **Važeći jednakovrijedni dokument koji je izdalo nadležno sudsko ili upravno tijelo u državi sjedišta gospodarskog subjekta, ako se ne izdaje izvod iz točke 1. Ili izvod ne sadrži sve podatke potrebne za utvrđivanje tih okolnosti ili**
3. **Izjavu pod prisegom ili odgovarajuću izjavu osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika, koje ne smiju biti starije od tri mjeseca računajući od dana početka postupka javne nabave, ako se u državi sjedišta gospodarskog subjekta ne izdaje izvod iz točke 1. ili dokumenti iz točke 2. ili oni ne sadrže sve podatke potrebne za utvrđivanje tih okolnosti.**

**Točka 4.1.2.** Dokumentacije za nadmetanje **- Suglasnost Ministarstva zaštite okoliša, prostornog uređenja i graditeljstva za obavljanje djelatnosti građenja za skupinu H – briše se.**

**Točka 6.3.4.** Dokumentacije za nadmetanje **- Jamstvo za otklanjanje nedostataka u jamstvenom roku** – ponuditelji su dužni dostaviti IZJAVU da će nakon uredne primopredaje radova uručiti Naručitelju jamstvo za otklanjanje nedostataka u jamstvenom roku od 10 godina od dana primopredaje radova za slučaj da odabrani ponuditelj u jamstvenom roku ne ispuni obveze otklanjanja nedostataka koje ima po osnovi jamstva ili s naslova naknade štete. Jamstvo će odabrani ponuditelj dostaviti u obliku bjanko zadužnice s naznakom iznosa od 10% vrijednosti ugovora (OBRAZAC 7.) **-** **briše se.**

**U Dokumentaciji za nadmetanje na stranicama broj 2,9,12 i 21 gdje se spominje OBRAZAC 7. Izjava ponuditelja o dostavi jamstva za otklanjanje nedostataka u jamstvenom roku – briše se.**

**U Troškovniku koji je sastavni dio Dokumentacije za nadmetanje mijenjaju se točke 3.1., 3.2. i 3.3.**

**Novi Troškovnik s izmijenjenim točkama objavljen je u prilogu.**

GRAD IVANIĆ-GRAD